stanford-oval/wikipedia huggingface dataset:
רובוטריקים אנימייטד
תקציר העלילה > עונה שנייה

בעונה השנייה, משמר העילית של הרובוטריקים (כולל את אולטרה-מגנוס, סנטינאל פריים וג'אז) הגיע לכדור הארץ על מנת להשיב את האול-ספארק, רק כדי לגלות שנהרס. רגע לפני שמשמר העילית לקח את חבורת הרובוטריקים של ארץ בחזרה לסייברטרון, סטאר-סקרים קם לתחייה והוכיח למשמר העילית שקיימת פעילות שקרניקית על הכוכב, כמו גם רסיסים נותרים מהאול-ספארק. במהלך העונה, המשיכו הרובוטריקים באיסוף רסיסים של האול-ספארק, ובמהלך הזמן נחשפו לידידים ויריבים חדשים. בינתיים, השקרניקים עבדו במרץ על בניית גשר חלל שיאפשר להם גישה לסייברטרון, ובסוף העונה אף השלימו אותו. בעקבות הקרב שהתרחש, מגהטרון וראשו של סטאר-סקרים נותרו בחלל משוללי יכולת תנועה, ואבדו מקרב הרובוטריקים בלור ואומגה-סופרים (שהתגלה כספינת הרובוטריקים). כמו כן, במהלך העונה, סארי מגלה שאין כל הוכחה לכך שהיא בתו של אייזק סומדאק או אפילו קיימת, מה שגורם לפנות אותה ממגדל סומדאק ולעבור לגור עם הרובוטריקים. בסוף העונה, מגלה סארי שהיא לא אנושית אלא מעין שילוב של אדם ומכונה.
תקציר העלילה > עונה שלישית

בעונה השלישית, שקרניקים לוחמים על השליטה בגשרי החלל בכל רחבי הגלאקסיה, מתוך תקווה להצטרף למתקפה המתוכננת של מגהטרון מהעונה הקודמת. מגהטרון וסטאר-סקרים משתחררים במהרה, ומצליחים להשתלט על גופו של אומגה סופרים. בינתיים, מתברר שסארי היא טכנו-אורגאנית ונוצרה משילוב בין הקוד הגנטי של אייזק סומדאק לתצורת- בסיס סייברטרונית, אך רק לאחר שסארי שואבת את כוחותיו של המפתח שלה כאשר היא משדרגת את עצמה לגוף של נערה מתבגרת. מגהטרון וסטאר-סקרים מגיעים לכדור הארץ בניסיון להרוג את הרובוטריקים, רק כדי לסיים במעגל שיגור אקראי אינסופי.
אייזק סומדאק ובאלקהד ממשיכים לעבוד על גשר חלל, כאשר האסיר הנמלט וואספ מגיע לכדור הארץ במטרה לממש את הבטחתו לנקום בבאמבלבי. וואספ נמלט, ושוק-וויב נחשף כמרגל לעיני כל סייברטרון. שוק-וויב נמלט עם הפטיש של אולטרה-מגנוס, ומותיר את אולטרה מגנוס מאחוריו פצוע פצעי מוות. סנטינאל פריים שהגיע לכדור הארץ כדי לעצור את וואספ, חוזר לסייברטרון עם לאגנאט, בליצווינג, סווינדל שני שיבוטים של סטאר-סקרים, ראמג'אט וסאנסטורם, כולם לכודים, אך לאגנאט וסווינדל מצליחים להימלט, ולאגנאט מוצא את מגהטרון, סטאר-סקרים ואומגה-סופרים. שוק-וויב מביא להם את אר-סי (המאכסנת בראשה את קודי הגישה לאומגה-סופרים), ובמהרה נוצרים שלושה שיבוטים של אומגה-סופרים, בדמותו של לאגנט. הקרב האחרון מסתיים במותם של פראול וסטאר-סקרים, ומגהטרון נתפס ומובא לסייברטרון על ידי הרובוטריקים, המתקבלים עם הגעתם בתרועה, כגיבורים.
הדמויות

הדמויות הראשיות בסדרה הם:
הדמויות > הרובוטריקים

אופטימוס פריים (Optimus Prime) - הטירון מנהיג-מכורח-המציאות של הרובוטריקים בכדור הארץ. משתנה למשאית כיבוי אש עתידנית. אף על פי שהוא סיים בהצלחה את לימודיו באקדמיה לקצינים הוא עדיין איננו מנוסה בפיקוד. הדמות של אופטימוס פריים אשר מופיעה בסדרה זו צעירה ואופיר שפירא גם בהרבה מזו אשר הופיעה בסדרות הקודמות בזיכיון.
ראטצ'ט (Ratchet) - רובוטריק חובש ממולח ובעל ניסיון רב במלחמה נגד השקרניקים. זועף, הגנתי, ויגע מחברת הרובוטריקים הצעירים איתם הוא נאלץ לשרת. הוא משתנה לאמבולנס ונלחם באמצעות גנרטור שדה אלקטרו-מגנטי רב-תכליתי.
באמבלבי (Bumblebee) - החבר הצעיר בקבוצה. בשמו השני עודד דגן. תמיד להוט ונלהב, מדי פעם עד כדי עודף ביטחון-עצמי. משתנה למכונית קטנה בצבע צהוב.
באלקהד (Bulkhead) - למרות גודלו והופעתו המאיימת של באלקהד, הוא הרובוטריק השקט והצנוע ביותר בהתנהגותו בחבורה. משתנה למשאית ימ"מ ירוקה.
פראול (Prowl) - מאסטר באמנות הלחימה הסייברטרונית 'מעגל הסו'. בעל חוש הומור חד ועוקצני בו הוא משתמש בדרך כלל על חשבון אחרים, אף על פי שלעולם לא באופן זדוני. תצורת ההשתנות שלו היא אופנוע עתידני.
אולטרה מגנוס (Ultra Magnus) - המנהיג העליון של הרובוטריקים וחבר במשמר העילית של סייברטרון. הוא ומשמר העילית הגיעו לכדור הארץ על מנת לבדוק מה עלה בגורל האול-ספארק. לאחר שרסיס מהאול-ספארק נמצא, אולטרה מגנוס החל להאמין לסיפור של אופטימוס פריים. הוא משתנה למשאית תובלתית טקטית כבדה מורחבת ולוחם באמצעות פטיש המסוגל לחולל סערת ברקים.
הדמויות > השקרניקים

מגהטרון (Megatron) - המנהיג הקר, המחושב והמניפולטיבי של השקרניקים, שמשתנה למטוס קרב סייברטרוני משולב, ומאוחר יותר לטילטרוטור (מסוק עם שני פרופלורים בעל יכולות חלקיות של מטוס) חמוש בתותח ענקי.
סטאר-סקרים (Starscream) - רובוט סרקאסטי, בוגדני וחתרן דו-פרצופי, ששואף להיפטר ממגהטרון ולהפוך למנהיג השקרניקים. אף על פי כן, ניסיונות החתירה של סטאר-סקרים בדרך כלל כושלים. תצורת השינוי שלו היא מטוס קרב, חמוש בקרני הלייזר.
בליצווינג (Blitzwing) - מחייליו הנאמנים של מגהטרון, בליצווינג הוא לא-יציב, בעל מבטא טווטוני-גרמני ומשתנה משולש (טנק, מטוס, רובוט) עם ספין חדש - פיצול אישיות והחלפת פנים בהתאמה לכל אישיות. כל אישיות מגדירה את הכוחות שלו. סוג אישיות אחד מגיע עם פנים קרות מזלזלות ומלאות בוז, גישה מתנשאת וקרני קרח. סוג שני מגיע עם גישה לוחמנית, חמת מזג ואגרסיבית שעוסקת באיומים ובמפציצי להבות, ולבסוף, פני דלעת חג מולד (ג'ק-או-לנטרן) משוגעות- כמעט ילדותיות בחיות הפסיכוטית שלהן, שמשתמשת בקליעי לייזר מתפוצצים.
לאגנאט (Lugnut) - שקרניק ענק ומאיים שלכוחו הפיזי העצום משתווה רק מסירותו הכמעט פנטית למגהטרון ומטרותיו. ללאגנאט יש טילים במקום ידיים, הוא לוחם בעזרת פטיש נפץ ענקי, ותצורת השינוי שלו היא למטוס מפציץ עתידני.
בלאק-ארקניה (Blackarachnia) - תצורת השינוי שלה היא עכביש טכנו-אורגני בצבעי שחור-סגול. בעבר רובטריקית מגויסת אקדמיה לקצינים צעירה ומבטיחה בשם אליטה-1, חברה לשעבר של אופטימוס פריים וסנטינאל פריים עד לאירוע הנורא שגרם לה להפוך לעכביש טכנו-אורגני עם שנאה עזה לרובוטריקים ותשוקה לחזור ולהיות נורמלית בכל מחיר. אף על פי שבמקור היא חברה ביחידה הראשית של מגהטרון, היא לא הייתה בקשר איתו מאז הפרק הראשון בסדרה.
הפקה

הסדרה הונפשה על ידי אולפני ההנפשה היפנית MOOK DLE, האולפן The Answer Studio והאולפן Studio 4°C.
נודעה בעבר במהלך הפקתה כ"רובוטריקים: גיבורים", והשם הנוכחי שלה עוצב כדי להימנע מלהשוות אותה לסרט המצולם שיצא לאקרנים ביולי 2007, חודשים לפני שהפרק הראשון בסדרה שודר. הסדרה מגיעה לכלל העולם ומוגנת בזכויות יוצרים.
במאי הסדרה הוא מאט יאנגברג (הטיטאנים, הבאטמן), המפיק הראשי הוא סאם רגיסטר, סגן נשיא קרטון נטוורק, ומעצב קו הצעצועים הוא וינסנט אניסטו. בנוסף, הכותב של "רובוטריקים: מכונות חיות", מרטי אייזנברג חוזר לתפקידו כראש מחלקת התסריטאים של הסדרה. הארט דיירקטור/מעצב הדמויות הראשי הוא דריק וויאט (הטיטאנים, בית פוסטר לחברים דמיוניים, לגיון גיבורי-העל) אשר יצר את "המראה החדש" שהסדרה מציגה.
הפרק הראשון תוכנן להיות משודר במלואו בפסטיבל מיני-קון 2007 ב־3-4 בנובמבר, בכינוס רובוטריקים בעיר אורולוף שבשוודיה, אך יצרן הצעצועים האמריקאי, הסברו, מנע את השידור המלא של הפרק, כך שההקרנה הראשונה קוצצה ל-11 הדקות הראשונות בלבד.
אחרי שהריצה הרגילה של הסדרה החלה בינואר 2008, עלו שתי העונות הראשונות לשידור אחת אחרי השנייה בסמיכות רבה, יוצרות בכך עיכוב של כמעט שנה בין העונה השנייה לשלישית. העונה השלישית המצופה עלתה לבסוף לשידור במקביל בארצות-הברית ובקנדה ב-14 במרץ 2009 מלווה בסרט מיוחד בן 90 דקות (שלושה פרקים מחוברים). לאחר תקופה ארוכה של חוסר תקשורת מצד צוות ההפקה ואינספור ספקולציות, הוכרז רשמית בפסטיבל בוטקון 2009 שהסדרה הסתיימה, לפחות בצורתה הטלוויזיונית.
מקומות

דטרויט : כאן, בעיר הרובוטים העתידנית הזאת על כדור הארץ, מתחדש הקרב העתיק בין הרובוטריקים לשקרניקים ובין הטוב לרע.
מגדל סומדאק: מגדל ענקי בדטרויט שבו אייזק סומדאק מעצב ובוחן את יצירותיו הרובוטיות, שהיה גם המקום שבו הוצב ראשו הפגוע של מגהטרון עד שקם לחיים מחדש. הופעתו החיצונית דומה לשקע חשמלי ענקי.
מפעל המכוניות הנטוש: בסיס האם הנוכחי של הרובוטריקים שהיה עד כה נכס של סומדאק שלא היה בשימוש.
מתקני אספקת אנרגיה: מזקקת השמן העירונית. הלוגו שלה מהווה קריצה לשמו של הדינוטריק סלאדג' מסדרות הרובוטריקים השונות.
אצטדיון הנמר (Tiger Stadium): בפרק "Five Servos of Doom" נערך שם קרב בין סנטינאל פריים, אופטימוס, ג'אז, פראול, ג'טפייר וג'טסטורם נגד לוקדאון וראמג'אט.
אי הדינוטריקים: אי קטן ומבודד במרכז ימת אירי שם חיים הדינוטריקים. זה גם מיקומה של המעבדה של מלטדאון.
מכרות הפחם: האתר המרוחק מדטרויט שם התרסק גופו של מגהטרון. אחרי תבוסת השקרניקים בפרק "Megatron Rising", מגהטרון מיקם את הבסיס שלו שם יחד עם לאגנאט ובליצווינג למטרת תיקונים, כיוון שהפחם הגן עליהם מגילוי על ידי הרובוטריקים. במהלך העונה השנייה, פרופסור סומדאק הוחזק שם כאסיר בתא מיוחד.
ספינת הרובוטריקים: הספינה של הרובוטריקים, נפגעה קשות במהלך מתקפת השקרניקים והתרסקה בימת אירי. מערכת המחשב הראשית שלה היא אישיות בעלת קול נשי הידוע כטלטראן אחד, שם זהה לשמה של מערכת המחשב של הרובוטריקים מ-G1. כשבליצווינג ולאגנאט מגיעים לכדור-הארץ בחיפוש אחר מגהטרון והאול-ספארק, ראטצ'ט וסארי מצליחים להפעיל את מערכות הנשק של הספינה (המושבתות ומנוטרלות זה זמן רב) כדי להילחם בשקרניקים. בחלקו השני של הפרק "Megatron Rising", הספינה עפה שוב, רק כדי להיירות ולהתרסק אל קיר הסלע של צד ההר באי הדינוטריקים (דומה להתרסקות של ספינת הרובוטריקים ב-G1). מעבורת החרום שאוכסנה בספינה הושמדה על ידי סטאר-סקרים בפרק "A Fistful of Energon". בפרק "A Bridge Too Close- חלק 2", התגלה שהספינה היא תצורת הרכב של אומגה-סופרים.
ספינת הקרב השקרניקית: ספינת הדגל של מגהטרון שמגמדת את גודלה של ספינת הרובוטריקים. על סף השמדה, היא ננטשה על ידי כל השקרניקים מלבד סטאר-סקרים. הוא הצליח לשרוד והוביל את הספינה במשך כחמישים שנה בחלל עד שלבסוף התביית על האות של האול-ספארק שהגיע מכדור הארץ. הספינה התרסקה מאוחר יותר על הירח. היא עדיין שם, ובמהלך זמן רב היא שמשה כבסיס המבצעים של סטאר-סקרים ומאכסנת את צבא הכפילים שלו שנבנה באמצעות תצורות הבסיס שלוקדאון גנב במקור עבור מגהטרון. בסוף העונה השלישית שמשה הספינה כבסיסו האחרון של מגהטרון כאשר הוא פירק חלקים ממנה כדי לבנות את השיבוטים של אומגה-סופרים.
הספינה של לוקדאון: ספינה המצוידת במקרני הולוגרמה המשמשים להסוואה, וסורקים חזקים מאוד. לוקדאון נודד ברחבי הגלאקסיה עם הספינה שלו והוא מאחסן רבים מפרסי הציד שלו על סיפונה.
ספינת משמר העילית: בעלת דמיון רב לספינה של הצוות של אופטימוס פריים, רק גדולה יותר ובעלת צבע כחול בהיר. אולטרה מגנוס וצוות הנחיתו אותה במרכז העיר דטרויט. בסיום אירועי הפרק "Mission Accomplished", הספינה וצוותה חזרו לחלל שוב כדי לעזור לרובוטריקים ברחבי הגלאקסיה.
סייברטרון : כוכב הבית של כל הסייברטרוניים, רובוטריקים ושקרניקים כאחד. מופיע בסדרה בעיקר בפלאשבאקים. הכוכב הציג את ההופעה החיה הראשונה שלו ב "Transwarped" בתחילת העונה השלישית.
המטרופלקס: מטה הפיקוד של הרובוטריקים בסייברטרון, ומקום מושבה של המועצה הגבוהה של הרובוטריקים.
מבצר מקסימוס: בסיס משמר העילית בסייברטרון.
משחק הווידאו

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
כיום ישנו רק משחק וידאו אחד של רובוטריקים אנימייטד המיועד לקונסולת המשחקים "נינטנדו DS" בלבד.
צוות המדבבים בהפקת הדיבוב העברי

בגרסה העברית המקורית השתתפו בדיבוב הדמויות:
גלעד קלטר - אופטימוס פריים
צביקה שוורצברג - ראטצ'ט
ניר רון - פראול
אמנון וולף - באלקהד, בליצווינג
דניאל מגון - באמבלבי
יובל גרבש - סנטינאל פריים, הקשת הרגזן (עונה 1), נינו סקסטון\נאנוסק, גרימלוק, וורק-גאר, מיקס-מאסטר, סקראפר (פרקים 28,29), אומגה-סופרים
מירון אהרונוביץ' - גרימלוק (פרק 26)
דור סרוגו - הנרי מסטרסון/הדמאסטר (עונה 2)
גיל קפטן - אולטרה-מגנוס (עד פרק 18), לאגנאט, סווינדל
בני אדלר - אולטרה-מגנוס (החל מפרק 19), הקשת הרגזן (עונה 2), פורטר ס. פאוול, סקראפר (פרק 27), שוק-ווייב\לונגארם-פריים
גילי דיילס - אר-סי, פרופסור פרינסס (עונה 1)
יורם יוספסברג - מגהטרון, ראטצ'ט (משפט אחד בפרק 6)
יהויכין פרידלנדר - סטאר-סקרים, סקייוורפ, ת'אנדרקראקר, סאנסטורם, ראמג'אט.
מייקי אריאל - בלאק-ארקניה\אליטה-אחת, עוזרת ראש העיר דטרויט
עפרון אטקין - סקראפר (פרק 22), פרומית'יאוס בלק/מלטדאון (עונה 2), בלור
יובל סגל (עונה 1) - סאונד-ווייב, פרומית'יאוס בלק/מלטדאון, הנרי מאסטרסון/הדמאסטר
גיא ברכה - לוקדאון
טליה ברקאי - סארי סומדאק, טלטראן אחד
חנן רוזן - פרופסור אייזק סומדאק
עמי מנדלמן - קפטן פאנזון, מספר (פרק 1)
תומר פרי - פרופסור פרינסס (עונה 2)
נורית בנאי קורן - סלו-מו, סליפסטרים
וכן: יהונתן מגון וגיא גרמן - דמויות רקע בעונה 2.
אביגיל לורי

| --- | --- |
אין תמונה חופשית
 לידה:  1 במרץ 1997 (בת 27) אברדין, הממלכה המאוחדת 
 תקופת הפעילות:  מ-2015
 מקום לימודים:  The Harrodian School 
 פרופיל ב-IMDb
 
אביגיל לורי (באנגלית: Abigail Lawrie; נולדה ב-1 במרץ 1997) היא שחקנית סקוטית. תפקידה הראשון על המסך היה במיני-סדרה "כיסא פנוי" של ה-BBC, עיבוד לרומן באותו שם מאת ג'יי קיי רולינג.
ביוגרפיה

אביגיל לורי נולדה וגדלה באברדין שבסקוטלנד. היא למדה כילדה במועדון דרמה מקומי. בגיל 14 עברה עם משפחתה ללונדון. שם למדה בבית הספר הרודיין, והתעניינה בתחום הדרמה. במסגרת זו שיחקה במחזות, ובין השאר הופיעה במשך שבועיים בפסטיבל אדינבורו. עוד למדה לורי באוניברסיטה הפתוחה.
ב-2015 לוהקה לורי לתפקיד קריסטל וידון, נערה בשנות העשרה, בעיבוד הטלוויזיוני של הרומן "כיסא פנוי" מאת ג'יי קיי רולינג. באותה שנה הופיעה לורי על הבמות בלונדון בתיאטרון אורנג' טרי, שם שיחקה במחזה "When We Were Women". ב-2017 גילמה את סופי לנקסטר בסרט הטלוויזיה "Murdered for Being Different", המבוסס על מקרה אמיתי של רצח סופי לנקסטר. עוד שיחקה לורי בסרט הקולנוע "האיש עם לב הברזל", ובסדרת הטלוויזיה "Tin Star". בסדרה היא מגלמת את בתו של השריף, שמתאהבת ברוצח אחיה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2017 | האיש עם לב הברזל | ליבנה פאפק |  |
| 2021 | נערות המקהלה (אנ') | פינולה |  |
| TBA | Canyon of the Dead | אן אקסטל מוריס (אנ') |  |
פילמוגרפיה > טלוויזיה

| שנה | סדרה | סדרה | הערות |
| --- | --- | --- | --- |
| 2015 | כיסא פנוי | קריסטל וידון | מיני-סדרה |
| 2017 | Murdered for Being Different | סופי לנקסטר | סרט טלוויזיה של BBC Three |
| 2017–2020 | טין סטאר (אנ') | אנה וורת' | תפקיד ראשי (3 עונות); 25 פרקים |
| 2022 | סטרייק | מרגו במבורו | 3 פרקים |
| 2023 | No Escape | לאנה | תפקיד ראשי; 7 פרקים |
| 2023 | בשורות טובות | אלספת׳ | פרק: "I Know Where I'm Going featuring the minisode The Resurrectionists" |
| TBA | Cold Water | מואירה-ג'יין | סדרה עתידית של ITV |
תפקידים בתיאטרון

2015: "When We Were Women" (תיאטרון אורנג' טרי)
2017: "This Beautiful Future" (תיאטרון היארד)
הערות שוליים

↑  Greg Christison:
 Scots teen helping JK Rowling magic work on TV for adults. Express, 2015-01-26
1 2  David Hutchison: Abigail Lawrie: ‘Ours can be a brutal industry’. The Stage, 2015-09-13
↑  '"`UNIQ--templatestyles-00000002-QINU`"'"Abigail Lawrie on her Orange Tree Theatre Debut". The Resident. 2015-09-09. נבדק ב-2017-10-09.{{cite web}}:  תחזוקה - ציטוט: url-status (link)
| --- | --- |
בקרת זהויות :  LCCN: no2022115237  VIAF: 4423166414913202740004   WorldCat (עם VIAF): 4423166414913202740004
ליגת הצדק ללא גבולות

| --- | --- |

 מבוסס על:  ליגת הצדק 
 סוגה:  אנימציה/קומיקס/גיבורי על
 יוצרים:  פול דיני וברוס טים
 בימוי:  יואקים דוס סנטוס 
 מדבבים:  קווין קונרוי (באטמן/ברוס ויין) ג'ורג' ניוברן (קלארק קנט/סופרמן) סוזן אייזנברג (דיאנה/וונדר וומן) מייקל רוזנבאום (בארי אלן/פלאש) פיל למאר (ג'ון סטוארט/הפקח הירוק) קארל למבלי (ז'ון ז'ונס/הצייד ממאדים) מריה קאנאלס (שאירה הול/הוקגירל)
 מדבבים בעברית:  ויקי תבור/שלמה סדן (באטמן) ניר רון (סופרמן) נורית בנאי קורן (וונדר וומן והארלי קווין) גיורא קנת (פלאש והג'וקר) לירון ברנס (הפקח הירוק) מאיה בר-שלום (הוקגירל) גלעד קלטר (הצייד ממאדים) ענת ניב (לויס ליין והוקגירל) צביקה שוורצברג (לקס לות'ר) עמי מנדלמן יורם יוספסברג
 ארץ מקור:  ארצות הברית
 שפות:  אנגלית 
 מספר עונות:  3
 מספר פרקים:  39
 הפקה
 חברת הפקה:  האחים וורנר הנפשה 
 הפצה:  האחים וורנר טלוויזיה 
 מוזיקה:  קריסטופר קרטר 
 אורך פרק:  25 דקות
 שידור
 רשת שידור:  Cartoon Network
 רשת שידור בישראל:  ערוץ הילדים
 תקופת שידור מקורית:  31 ביולי 2004 – 13 במאי 2006
 קישורים חיצוניים
 אתר רשמי
 דף התוכנית ב-IMDb
 
ליגת הצדק ללא גבולות (באנגלית: Justice League Unlimited) היא סדרת גיבורי על מונפשת אמריקאית, שהופקה על ידי האחים וורנר הנפשה ושודרה ברשת Cartoon Network. היא כולתל מגוון רחב של גיבורי על מהיקום של DC קומיקס, ובמיוחד על בסיס קבוצת גיבורי העל של ליגת הצדק, כשזהו המשך ישיר לסדרת האנימציה הקודמת של ליגת הצדק ומתרחשת כשנתיים אחריה. הסדרה שודרה לראשונה ב-31 ביולי 2004 ב-Toonami והסתיימה ב-13 במאי 2006.
זוהי הסדרה השמינית והאחרונה של היקום המונפש של DC, המשמשת כמסקנה ליקום משותף שהחל עם באטמן: איש העטלף. יש לציין, זו הסדרה הכבדה ביותר בהמשכיות של היקום המונפש של DC, ושוזרת יחד דמויות וקווי עלילה מסדרות קודמות. הסדרה זכתה לשבחי המבקרים.
סקירה כללית

לפי המפיק ברוס טים, פרק הסיום של ליגת הצדק, "Starcrossed", אמורה הייתה להיות הפרק האחרון של הסדרה; עם זאת, Cartoon Network הזמינה הפקת עונות 3 ו-4. הרשת רצתה שהסדרה תעבור מיתוג מחדש, כולל שינוי פורמט הפרק, כך שבמקום סיפורי פרק בשני חלקים, נעשה שימוש בפורמט הסטנדרטי של חצי שעה. בנוסף, לצד שינוי השם, הסדרה כוללת ליגה מורחבת מאוד, שבה הדמויות מהסדרה המקורית - המכונה כעת "חברים מייסדים" - מצטרפות לגיבורי על רבים אחרים מיקום DC, בפרק הראשון מופיעות יותר מ-50 דמויות. מספר מהם היו גיבורים שעשו הופעות אורח בסדרה ליגת הצדק, אך גיבורים רבים ודמויות אחרות עשו את הופעות האנימציה הראשונות שלהם בסדרה זו. הפורמט הכללי של כל פרק הוא להרכיב צוות קטן להתמודד עם סיטואציה מסוימת, תוך התמקדות הן בפעולה והן באינטראקציה עם הדמות. הרחבה זו של ליגת הצדק תוכננה במקור להיות מוסברת בסרט עלילתי מתוכנן ישירות לווידאו, אך הפרויקט מעולם לא יצא לפועל.
סקירה כללית > הפקה

הסדרה כוללת פרקים אפיזודיים וסדרתיים, החלק הראשון בסיפור כולל את הסכסוך ההולך וגובר בין הליגה לבין סוכנות ממשלתית סודית הידועה בשם Project Cadmus. קו העלילה הזה מתבסס על אירועים שהתרחשו במהלך העונה השנייה של ליגת הצדק (אשר בתורה נבנתה על אירועים מסדרות אחרות של DC ביניהם: באטמן: איש העטלף, סופרמן: סדרת האנימציה, באטמן: הדור הבא, חשמל סטטי ופרויקט זטה), והיה הולך על כדי להשפיע על קווי העלילה של רוב הפרקים שלו. זה נפתר בסיפור בן ארבעה חלקים בסוף העונה השנייה של ליגת הצדק ללא גבולות.
החלק הסיפור של העונה השלישית והאחרונה מתמקדת באגודה הסודית החדשה (שמבוססת על לגיון האבדון של אתגר העונה של חברי העל), ארגון משוחרר שהוקם כדי להילחם בתיאום גיבורי העל המוגבר של העונה הראשונה. לקראת סוף הסדרה, דמויות מסוימות הפכו לבלתי מוגבלות לתוכנית, במיוחד דמויות הקשורות לבאטמן ואלו שהופיעו בבאטמן - הסדרה המצוירת (מלבד באטמן עצמו) הוגבלו בגלל סדרת ההנפשה הלא קשורה באטמן וסרט הלייב-אקשן של כריסטופר נולן טרילוגיית האביר האפל, על מנת למנוע בלבול המשכיות. אקוומן ודמויות קשורות לא היו זמינות עקב פיתוח פיילוט לסדרת לייב אקשן שמציגה את הדמות כגבר צעיר (מתוכנן להיות ספין-אוף של סמולוויל). כדי לפצות על כך, העונה האחרונה מיקדה את הסיפורים שלהם בדמויות ובמיתוסים של DC קומיקס שהתעלמו מהם בעבר. אלה כללו דמויות כמו Deadman, Viking Prince, Warlord, ומקבילה מודרנית ללא שם של שבעת חיילי הניצחון.
הסדרה, יחד עם כל היקום המונפש של DC, תוכננה במקור להסתיים לאחר סיום העונה השנייה "אפילוג", אך עונה שלישית זכתה לאור ירוק על ידי Cartoon Network. העונה השלישית התחילה ב-2005 עם הפרק "I Am Legion" (שנכתב לפני ההכרזה על עונה שלישית) והסתיימה ב-2006 עם הפרק "Destroyer". סטן ברקוביץ', חבר בצוות ההפקה, עזב את הסדרה מאוחר יותר לסדרת הטלוויזיה חברים וגיבורים, והסופר מאט וויין קיבל חוזה להחליף אותו. לפי מאט וויין, אם התוכנית הייתה מתחדשת לעונה רביעית, הוא היה רוצה לכתוב פרקים נוספים המתמקדים בסופרמן ובוונדר וומן.
DC קומיקס יצרה סדרת קומיקס חודשית מתמשכת המבוססת על סדרת הטלוויזיה, כחלק מהליין של ג'וני DC של קומיקס "כל הגילאים", שלא היו לו אותן מגבלות לגבי הופעת דמויות.
הסדרה, כמו העונה השנייה של Justice League, מונפשת במסך רחב. המופע כולל גם מוזיקת נושא חדשה ופתיח חדש (מועמד לאמי). פרק הסיום בשני חלקים שודרה בבריטניה ב-8 וב-18 בפברואר 2006, ובארצות הברית ב-6 וב-13 במאי 2006.
ביקורות

הסדרה זכתה לשבחי המבקרים והיא רשומה כאחת מתוכניות הטלוויזיה המצוירות הטובות ביותר בכל הזמנים. אתר IGN בחר ב- ליגת הצדק/ליגת הצדק ללא גבולות כסדרת הטלוויזיה המצוירת ה-20 הטובה ביותר בכל הזמנים. באופן דומה, אתר IndieWire גם דירג את הסדרה כסדרת האנימציה ה-20 הטובה ביותר בכל הזמנים.
ג'יימס ויטברוק, עורך של io9, כתב "הסדרה "ליגת הצדק ללא גבולות" היא פשוט סדרת גיבורי העל הגדולה בכל הזמנים", והוסיף כי "היא אימצה את חומרי המקור שלה לחלוטין, ולא פחדה להיות הסדרה הפרועה, הגדולה ביותר, הקומיקסית ביותר בה. יכול להיות."
המפיק ברוס טים הצהיר שבין כל הסדרות בהן עבד, הסדרה הזו היא האהובה עליו.
הערות שוליים

↑  "Justice League Unlimited". Television Academy. נבדק ב-23 באוקטובר 2018. {{cite web}}:  (עזרה)
↑  "Top 1000 Animated Series - IGN.com".
↑  "The Best Animated Series of All Time". 4 במרץ 2022. {{cite web}}:  (עזרה)
↑  "Why Justice League Unlimited Was, and Still is, the Best Superhero TV Show". 13 בנובמבר 2015. {{cite web}}:  (עזרה)
↑  "Bruce Timm Interview: Justice League, Batman, Harley Quinn, & More". 8 ביוני 2015. {{cite web}}:  (עזרה)
חבורת איינשטיין (סדרת אנימציה)

| --- | --- |

 סוגה:  הנפשה לילדים
 יוצרים:  חברת וולט דיסני 
 מדבבים:  ג'סי שוורץ נטליה וויצ'יק איידן פומפי אריקה הואנג
 מדבבים בעברית:  איתי ג'רופי נועה פלדמן איתי ליפשיץ עדי טרבס
 ארץ מקור:  ארצות הברית ארצות הברית
 שפות:  אנגלית (דובב לשפות נוספות, ביניהן עברית)
 מספר עונות:  2
 מספר פרקים:  67
 הפקה
 חברת הפקה:  בייבי איינשטיין Curious Pictures
 הפצה:  Disney General Entertainment Content, דיסני+ 
 אורך פרק:  24 דקות
 שידור
 רשת שידור:  ערוץ דיסני פלייהאוס דיסני
 רשת שידור בישראל:  ערוץ הופ!, דיסני ג'וניור ישראל
 תקופת שידור מקורית:  9 באוקטובר 2005 – 22 בדצמבר 2009
 קישורים חיצוניים
 אתר רשמי
 דף התוכנית ב-IMDb
 
חבורת איינשטיין (באנגלית: Little Einsteins, "איינשטיינים קטנים") היא סדרת טלוויזיה מונפשת אמריקאית בהפקת בייבי איינשטיין (שהייתה בזמנו בבעלות חברת וולט דיסני) ו-Curious Pictures, אשר פותחה על ידי דאגלס ווד.
הסדרה שודרה במקור בערוץ דיסני ברצועת השידור פלייהאוס דיסני החל מ-9 באוקטובר 2005 עד 22 בדצמבר 2009, במשך 2 עונות ו-67 פרקים באורך 24 דקות. בישראל הסדרה שודרה בדיבוב עברי בהפקת אולפני דאבי דאב בערוץ הופ! בין השנים 2007–2009, ומאוחר יותר בשידורים חוזרים בערוץ דיסני ג'וניור. החל משנת 2019 הסדרה זמינה בשירות הסטרימינג דיסני+. בישראל הסדרה לא זמינה בשירות, אף על פי שהיא קיימת בשירותים במדינות אחרות בדיבוב עברי חדש שנעשה באולפני אלרום.
הסדרה זכתה להצלחה רבה, ובעקבות כך יצאו לה מוצרים נלווים, כגון קלטות וידאו, ספרים ומשחקים.
עלילה

הסדרה עוסקת בארבעה ילדים שעוברים הרפתקאות מסביב לעולם בספינת חלל. בכל פעם יש להם משימה להשלים, ובמהלך כל מסע הם נקלעים למצב מאתגר אשר עליהם לעבור בשלום. לכל דמות בסדרה יש תחביב אחר הקשור במוזיקה, בו היא משתמשת כדי לעזור לחבורה להתגבר על אתגרים, באופן אינטראקטיבי יחד עם קהל הצופים.
הסדרה נועדה ללמד את קהל היעד שלה - ילדים ופעוטות, על אמנות ומוזיקה, ועושה זאת על ידי שילוב מוזיקה קלאסית וציורים מפורסמים בסדרה. כל פרק בסדרה מסתיים במעין סיכום המסע - לאחר הקריאה הקבועה: "המשימה הושלמה!", הדמויות מציגות לקהל את המוזיקה והציור עליהם התבסס הפרק, על רקע של במת תיאטרון, וכולם מוחאים כפיים.
דמויות

ליאו (Leo) (איתי ג'רופי) - ילד בן 6, מנהיג החבורה. תחביבו הגדול הוא ניצוח, והוא עושה זאת בעזרת השרביט שלו, שתמיד איתו. ליאו הוא אחיה הגדול של אנני.
ג'ון (June) (נועה פלדמן) - ילדה בת 6. תחביבה הגדול הוא ריקוד. אוהבת להתבונן בכוכבים בעזרת הטלסקופ שלה.
קווינסי (Quincy) (איתי ליפשיץ) - ילד בן 5, אוהב לנגן על כלי נגינה שונים. החביבים עליו הם הגיטרה, החצוצרה והכינור שלו. מפחד ממקומות חשוכים.
אנני (Annie) (עדי טרבס) - ילדה בת 3 (בת 4 מפרק 6 של הסדרה), אחותו הקטנה של ליאו. תחביבה הוא כתיבת שירים ושירתם. היא אוהבת בעלי חיים אך פוחדת מעכבישים.
טיל (Rocket) - ספינת חלל קטנה ואדומה עליה מפקח ליאו. טיל אינו מדבר, אלא מעביר מסרים בצלילי מרימבה. טיל מסוגל להפוך לסוגים שונים של כלי רכב בלחיצת כפתור.
המטוס הגדול (Big Jet) - מטוס קרב מדגם מיג-29. האויב של טיל וחבורת איינשטיין, מופיע במספר פרקים כדמות הנבל בסדרה.
Nevain

| --- | --- |

 מקום הקמה:  ישראל ישראל
 מוקד פעילות:  ישראל ישראל
 תקופת הפעילות:  מ-2012
 זרם:  מטאל, מוזיקת אווירה גותית
 סוגה:  מטאל גותי אווירתי, דום מטאל גותי
 חברים
 אורי ג'פרי (Uri Jeffrey)
 
Nevain הוא הרכב יחיד של המוזיקאי הישראלי אורי ג'פרי (Uri Jeffrey) שמנגן דום מטאל גותי אווירתי אינסטרומנטלי. אורי מנגן בכל כלי הנגינה ואת קטעי המקהלה הוא מסנתז באמצעות מחשב.
דיסקוגרפיה

Another Day - מיני אלבום, 2014
Silence Within - אלבום אולפן,	2017
Hidden - אלבום אולפן, 2019
הערות שוליים

↑  ‏ Nevain  ב-Encyclopedia Metallum.
ערך זה הוא קצרמרבנושא מוזיקה ובנושא ישראל. אתם מוזמנים לתרום לוויקיפדיה ו.
החיים בזמן מלחמה

| --- | --- |

כרזת הסרט באנגלית
 בימוי:  טוד סולונדז 
 הופק בידי:  דריק טסנג קריסטינה ק. וולקר אליזבת רודליף
 תסריט:  טוד סולונדז 
 עריכה:  קווין מסמן
 שחקנים ראשיים:  אליסון ג'ני קירן היינדס שירלי הנדרסון
 צילום:  אדוארד לכמן 
 מדינה:  ארצות הברית 
 חברת הפקה:  Werc Werk Works 
 חברה מפיצה:  IFC Films
 שיטת הפצה:  וידאו על פי דרישה 
 הקרנת בכורה:  3 בספטמבר 2009
 משך הקרנה:  98 דק' 
 שפת הסרט:  אנגלית 
 סוגה:  דרמה קומית 
 מקום התרחשות:  ניו ג'רזי, פלורידה 
 תקציב:  4.5 מיליון דולר
 הכנסות:  744,816 $
 הכנסות באתר מוג'ו:   lifeduringwartime
 סרט קודם:  אושר 
 אתר רשמי
 דף הסרט ב־IMDb
 
החיים בזמן מלחמה (באנגלית: Life During Wartime) הוא סרט המשך לאושר (סרט) משנת 2009 שנכתב ובוים על ידי הבמאי היהודי-אמריקאי טוד סולונדז. בסרט מככבים אליסון ג'ני, קירן היינדס ושירלי הנדרסון.